吳中曉寒曲
作者：王琪
朝代：宋

paragraphs: 大澤穹天莽同色，碧瓦閶門曉花白。
石岩左右斷行人，洞庭一夜冰千尺。
曾持漢節單于壘，北風如刀割人耳。
知憐凍足苦雙摧，一生不向遐方履。
憑誰贈我紫衣裘，中吳風土清且柔。
令嚴氣正天地肅，長歌白苧臨寒流。
玉蘭酒熟金醅溢，太白連雲尚殊□。
書窗半掩晝始開，幾日紅梅斷消息。